Греъм Чапман
Греъм Чапман () е британски комик, един от шестимата членове и съсценаристи на „Монти Пайтън“ (заедно с Джон Клийз, Ерик Айдъл, Майкъл Палин, Тери Джоунс, Тери Гилиъм).

Биография 
Чапман е най-прочут с главните си роли в „Монти Пайтън и Светия граал“ (Крал Артур) и „Животът на Брайън“ (Брайън Коен).

Когато Чапман разкрива публично хомосексуалността си, възмутена гражданка пише до „Монти Пайтън“, че още в Библията ясно пишело какво ги чака хора като него. Ерик Айдъл шеговито отговаря: „Открихме го кой е. Изведохме го навън и го пребихме с камъни“.

Тежкият алкохолизъм на Чапман е причина за неразбирателства с останалите от групата. Това е и една от причините Джон Клийз да напусне „Летящия цирк“ след третия сезон. По време на най-лошия си период, Чапман пие по повече от два литра джин дневно.

Греъм Чапман умира от рак на 4 октомври 1989 г. Смъртта му е един ден преди 20-ата годишнина от първото излъчване на „Летящия цирк“.

Източници

Външни препратки 
 Сайт за Греъм Чапман 
 Греъм Чапман – Комедиен справочник на BBC

Английски актьори
Британски комици
ЛГБТ актьори и актриси
ЛГБТ комици
Английски сценаристи
ЛГБТ сценаристи
Гей писатели
ЛГБТ писатели от Англия
ЛГБТ активисти от Великобритания
Родени в Лестър
Починали от рак